# Àlex Collado Gutiérrez

Àlex Collado Gutiérrez (Sabadell, 22 d'abril de 1999) és un futbolista català que juga com a migcampista a l'Al-Kholood saudita, cedit pel Reial Betis.

## Carrera esportiva

El seu primer club va ser el Gimnàstic Mercantil, on va jugar de 2004 a 2006. Aquell any va passar a jugar pel RCD Espanyol, on ja destacava com a migcampista organitzador per la seva qualitat i visió de joc. El 2009 Albert Benaiges, llavors responsable de les categories inferiors del FC Barcelona, va convèncer els pares perquè començàs l'etapa aleví en aquest club. Allà va avançar la seva posició, en part per l'abundància de migcampistes en aquella generació (com ara Monchu, o Oriol Busquets).
La temporada 2017-18 va ser campió de la Lliga Juvenil de la UEFA 2017-2018 amb l'equip blaugrana. Va debutar amb l'filial blaugrana el març de 2018 en un partit de Segona Divisió contra el Llorca. El maig de 2019 es va produir el seu debut amb el primer equip, en un partit de lliga contra el Celta de Vigo. L'estiu de 2020 va rebutjar diverses ofertes i va decidir de continuar un any més al filial blaugrana.
Al començament de la temporada 2020–21, en què l'equip jugava a Segona B, Collado fou nomenat nou capità del Barça B després de la lesió de llarga durada del capità anterior, Ferran Sarsanedas.
El 31 de març de 2021 el club va fer oficial la seva renovació de contracte allargant-lo per dues temporades més, fins al 2023, i el seu ascens definitiu a la plantilla principal per a la temporada 2021-22. No obstant, se li va acabar buscant una sortida. Aquesta no es va produir i es va quedar sense fitxa per poder jugar. Tampoc podia ser inscrit al mercat d'hivern, i finalment fou cedit al Granada CF fins a final de temporada. Hi va debutar l'endemà en un empat 1–1 en lliga contra precisament el FC Barcelona.
El 15 d'agost de 2022, Collado fou cedit per un any a l'Elx CF també de primera divisió.
El 27 de juliol de 2023, Collado va signar contracte per sis anys pel Reial Betis de primera divisió. El 31 de juliol de 2023, el Betis va anunciar que el jugador seria cedit a l'Al-Okhdood de la Lliga saudita de futbol per una temporada.
A l'agost de 2024, Collado va tornar a la Saudi Pro League, unint-se a l'Al-Kholood amb un acord de cessió per a tota la temporada.

## Internacional

Internacional amb la selecció catalana, el maig de 2022 Gerard López el va convocar per disputar el partit Catalunya – Jamaica a Montilivi.

## Estadístiques

| Club | Lliga | Temporada | Lliga | Lliga | Copa | Copa | Europa | Europa | Altres | Altres | Total | Total |
| Club | Lliga | Temporada | Partits | Gols | Partits | Gols | Partits | Gols | Partits | Gols | Partits | Gols |
| FC Barcelona B | Segona divisió | 2017–18 | 1 | 0 | — | — | — | — | — | — | 1 | 0 |
| FC Barcelona B | Segona B | 2018–19 | 35 | 5 | — | — | — | — | — | — | 35 | 5 |
| FC Barcelona B | Segona B | 2019–20 | 24 | 5 | — | — | — | — | — | — | 24 | 5 |
| FC Barcelona B | Segona B | 2020–21 | 11 | 5 | — | — | — | — | — | — | 22 | 8 |
| FC Barcelona B | Total | Total | 72 | 15 | — | — | — | — | — | — | 72 | 15 |
| FC Barcelona | Primera divisió | 2018–19 | 1 | 0 | 0 | 0 | 0 | 0 | 0 | 0 | 1 | 0 |
| FC Barcelona | Primera divisió | 2019–20 | 1 | 0 | 0 | 0 | 0 | 0 | 0 | 0 | 1 | 0 |
| FC Barcelona | Total | Total | 2 | 0 | 0 | 0 | 0 | 0 | 0 | 0 | 2 | 0 |
| Total carrera | Total carrera | Total carrera | 74 | 15 | 0 | 0 | 0 | 0 | 0 | 0 | 74 | 15 |

## Palmarès
### Categories inferiors

* Divisió d'Honor Juvenil 2017-2018
* Lliga Juvenil de la UEFA 2017-2018

### Professional

* Primera divisió espanyola de futbol 2018-2019

## Referències

* ↑ «Acta del Partido celebrado el 04 de maig de 2019, en Vigo» (en castellà). Royal Spanish Football Federation. Arxivat de l'original el 26 de març 2020. [Consulta: 13 juny 2019].
* ↑ «Left-footed midfielder with Barça DNA. He has excellent vision and a good shot.». FC Barcelona. [Consulta: 30 abril 2020].
* 1 2 «Collado, un futbolista de pies a cabeza». Mundo Deportivo, 15-11-2012 [Consulta: 25 febrer 2021].
* 1 2 «El juvenil reina en Europa y reivindica La Masia». Sport, 23-04-2018 [Consulta: 25 febrer 2021].
* ↑ «Cucurella priva a Fabri de su primera alegría y salva al filial». Marca, 17-03-2018 [Consulta: 25 febrer 2021].
* 1 2 «El sabadellenc Àlex Collado debuta a Primera amb el FC Barcelona». Diari de Sabadell, 05-05-2019 [Consulta: 25 febrer 2021].
* ↑ Rogé, Albert «Collado se queda en el Barça B». Sport, 28-09-2020 [Consulta: 25 febrer 2021].
* ↑ «Barcelona B name captains for new season, led by Alex Collado». Sport, 10-09-2020. [Consulta: 28 maig 2021].
* ↑ Rogé, Albert. «El Barça renueva a Álex Collado» (en castellà). Sport, 31-03-2021. [Consulta: 7 gener 2022].
* ↑ Bona, German. «OFICIAL: El Barça deja sin ficha a Collado» (en castellà). Sport, 02-09-2021. [Consulta: 7 gener 2022].
* ↑ García, Alejandro. «Collado saldrá cedido en enero» (en castellà). As, 10-11-2021. [Consulta: 7 gener 2022].
* ↑ «Collado, cedit al Granada». L'Esportiu, 07-01-2022. Arxivat de l'original el 7 de gener 2022 [Consulta: 7 gener 2022].
* ↑ «El centrocampista Álex Collado se incorpora al Granada CF» (en castellà). Granada CF, 07-01-2022.
* ↑ «Granada 1-1 Barcelona: Player ratings as 10-man Barça concede late equaliser». 90min.com, 08-01-2022. [Consulta: 8 gener 2022].
* ↑ «OFICIAL | Álex Collado, refuerzo del Elche C.F.» (en castellà). Elche CF, 15-08-2022. [Consulta: 15 agost 2022].
* ↑ «Álex Collado, nuevo jugador del Betis hasta 2029» (en castellà). Marca, 27-07-2023. [Consulta: 27 juliol 2023].
* ↑ «Alex Collado jugará la próxima temporada en el Al-Okhdood FC saudí» (en castellà). [Consulta: 31 juliol 2023].
* ↑ «Álex Collado jugará esta temporada en el Al-Kholood Club» (en espanyol europeu). [Consulta: 16 gener 2025].
* ↑ NacióDigital. «Els 23 jugadors convocats a la selecció catalana per enfrontar-se a Jamaica | NacióDigital». Arxivat de l'original el 2022-05-23. [Consulta: 26 maig 2022].

## Enllaços externs

* Perfil oficial al FC Barcelona
* Perfil a transfermarkt